Luister: Só sê kenners oor voorgestelde Eskom-verhogingsArgieffoto (Foto: SnapwireSnaps, Pixabay) Eskom se ontydige kragtariefverhogings kan lei tot beperkte voedselvoorsiening in Suid-Afrika. NERSA is tans besig om publieke verhore te hou oor die voorgestelde kragverhoging van 23,35%. Dawie Maree, ‘n senior ekonoom, sê daar was ‘n verhoging van net oor die 12% vir direkte Eskom-verbruikers wat op 1 April in werking getree het. Daar tree ook 1 Julie ‘n 12% jaarlikse verhoging vir kliënte van munisipaliteite in werking. Hy verduidelik die bykomende 12% plus-verhoging wat nou gevra word en waaroor NERSA hul openbare verhore hou, het nog nie in werking getree nie. Thabie Nkosi, ‘n senior ekonoom van Agri SA, sê só ‘n kragverhoging kan rampspoedige gevolge hê. Maree verduidelik die verband tussen die kragtariefverhoging en beperkte voedselvoorsiening: Op die vraag of daar maniere is wat boere om die insetkoste kan werk, antwoord Maree as volg: Maree is verder van mening dat die hele 25,35% nie noodwendig toegestaan sal word nie. Ferdi Meyer, ‘n landbou-ekonoom, is van mening dat hierdie kragtariefverhoging nie noodwendig sleg sal wees vir die ekonomie nie, mits dit werklik beurtkrag van kant maak, soos Eskom beweer. Meyer verduidelik die impak van beurtkrag op maatskappye: Tog sê hy dat hierdie verhoging ‘n netto impak op die hele waardeketting van verskeie produkte kan hê. ‘n Langer waardeketting lei ook tot ‘n hoër netto impak. Maree en Meyer sê beide hulle is nie seker wanneer hierdie openbare verhoor afgehandel sal wees nie. Die verslag is saamgestel deur Radio Pretoria.